ระเบียบกรมการจัดหางานระเบียบกรมการจัดหางานว่าด้วยการคัดเลือกคนหางานจากศูนย์ทะเบียนคนหางานของกรมการจัดหางานพ.ศ. ๒๕๔๖ เพื่อให้การเตรียมคนหางานของผู้รับอนุญาตจัดหางานเพื่อไปทำงานในต่างประเทศโดยการคัดเลือกคนหางานจากศูนย์ทะเบียนคนหางานของกรมการจัดหางานเป็นไปด้วยความเรียบร้อยสอดคล้องกับระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้าพ.ศ. ๒๕๔๕อาศัยอำนาจตามความในมาตรา ๓๒แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ อธิบดีกรมการจัดหางานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการจัดหางานว่าด้วยการคัดเลือกคนหางานจากศูนย์ทะเบียนคนหางานของกรมการจัดหางาน พ.ศ. ๒๕๔๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ศูนย์ทะเบียนคนหางาน หมายความถึง ศูนย์ทะเบียคนหางานของกรมการจัดหางานในราชการส่วนกลางหรือศูนย์ทะเบียนคนหางานของกรมการจัดหางานในราชการส่วนภูมิภาคคนหางานหมายความว่า คนหางานที่ลงทะเบียนแจ้งความประสงค์จะไปทำงานในต่างประเทศไว้กับศูนย์ทะเบียนคนหางานผู้รับอนุญาตหมายความว่า ผู้รับอนุญาตจัดหางานเพื่อไปทำงานในต่างประเทศข้อ ๔คนหางานที่ประสงค์จะไปทำงานในต่างประเทศโดยการจัดส่งของกรมการจัดหางานหรือผู้รับอนุญาตจัดหางานเพื่อไปทำงานในต่างประเทศต้องลงทะเบียนไว้กับศูนย์ทะเบียนคนหางานตามแบบ ศท.๑ ท้ายระเบียบนี้ให้เจ้าหน้าที่ผู้รับคำขอตรวจสอบแบบลงทะเบียนพร้อมเอกสารหลักฐานให้ถูกต้องครบถ้วนและออกบัตรประจำตัวผู้ลงทะเบียนไปทำงานในต่างประเทศตามแบบศท.๒ ท้ายระเบียบนี้ข้อ ๕ ผู้รับอนุญาตที่ประสงค์จะเตรียมคนหางานเพื่อส่งไปทำงานในต่างประเทศให้ยื่นคำขอคัดเลือกคนหางานจากรายชื่อคนหางานที่แจ้งความประสงค์จะไปทำงานต่างประเทศไว้แก่ศูนย์ทะเบียนคนหางานตามแบบศท.๓ ท้ายระเบียบนี้ข้อ ๖การยื่นคำขอตามระเบียบนี้ให้ผู้รับอนุญาตยื่นคำขอ ณศูนย์ทะเบียนคนหางานของกรมการจัดหางานในราชการส่วนกลางหรือศูนย์ทะเบียนคนหางานในจังหวัดที่ผู้รับอนุญาตมีสำนักงานตั้งอยู่พร้อมเอกสารหลักฐานดังต่อไปนี้(๑)สำเนาหนังสือของนายจ้างในต่างประเทศขอให้ผู้รับอนุญาตจัดหาคนหางานไปทำงานกับนายจ้าง(๒)สำเนาหนังสือของนายจ้างในต่างประเทศแต่งตั้งให้ผู้รับอนุญาตเป็นตัวแทนในการรับสมัครและคัดเลือกคนหางาน(๓)สำเนาเอกสารของทางราชการที่รับรองสถานะความมีอยู่จริงของนายจ้างในต่างประเทศ(๔)สำเนาบัตรประจำตัวลูกจ้างหรือตัวแทนจัดหางานซึ่งไปดำเนินการคัดเลือกคนหางานที่จังหวัดอื่นข้อ ๗ เมื่อศูนย์ทะเบียนคนหางานได้รับคำขอพร้อมเอกสารประกอบคำขอครบถ้วนถูกต้องตามข้อ๖ ให้ดำเนินการคัดรายชื่อคนหางานที่ลงทะเบียนไว้ตามตำแหน่งและคุณสมบัติเป็นจำนวนไม่เกินสามเท่าที่ผู้รับอนุญาตต้องการและแจ้งผลการดำเนินการให้ผู้รับอนุญาตทราบภายใน ๓ วันทำการนับแต่วันที่คำขอครบถ้วนถูกต้องกรณีที่ผู้รับอนุญาตประสงค์จะไปคัดเลือกคนหางานที่ศูนย์ทะเบียนคนหางานจังหวัดอื่นนอกพื้นที่ที่ผู้รับอนุญาตมีสำนักงานตั้งอยู่ให้ศูนย์ทะเบียนคนหางานที่รับคำขอแจ้งเป็นหนังสือพร้อมบัญชีรายชื่อคนหางานให้ศูนย์ทะเบียนคนหางานจังหวัดที่ผู้รับอนุญาตประสงค์จะขอไปคัดเลือกคนหางานทราบโดยมิจำต้องยื่นขอจัดหาคนหางานนอกเขตพื้นที่ข้อ ๘ให้ผู้รับอนุญาตแจ้งรายชื่อคนหางานที่ผ่านการคัดเลือกตามแบบ ศท.๔ท้ายระเบียบนี้และแจ้งรายชื่อพร้อมชี้แจงเหตุผลสำหรับคนหางานที่ไม่ผ่านการคัดเลือกต่อศูนย์ทะเบียนคนหางานที่รับคำขอทราบภายใน๓๐ วัน นับแต่วันที่ได้รับรายชื่อคนหางานให้ศูนย์ทะเบียนคนหางานตรวจสอบรายชื่อคนหางานและรับรองว่าเป็นรายชื่อคนหางานที่คัดเลือกไปจากศูนย์ทะเบียนคนหางานข้อ ๙กรณีที่นายจ้างในต่างประเทศแจ้งความประสงค์จะรับคนงานเดิมที่เคยทำงานกับตนกลับเข้าไปทำงานใหม่หรือระบุชื่อคนงานที่ต้องการรับไปทำงานให้นายจ้างในต่างประเทศแจ้งยืนยันความต้องการเป็นหนังสือและให้ผู้รับอนุญาตส่งรายชื่อคนหางานพร้อมเอกสารของนายจ้างในต่างประเทศให้ศูนย์ทะเบียนคนหางานตรวจสอบและรับรองเพื่อใช้เป็นเอกสารประกอบการขออนุญาตจัดส่งคนหางานข้อ ๑๐ กรณีศูนย์ทะเบียนคนหางานตรวจสอบแล้วไม่มีคนหางานที่มีคุณสมบัติตรงตามตำแหน่งหรือมีแต่ไม่ครบจำนวนที่ต้องการให้ศูนย์ทะเบียนคนหางานที่รับคำขอคัดเลือกคนหางานแจ้งเป็นหนังสือให้ผู้รับอนุญาตทราบข้อ ๑๑ให้อธิบดีกรมการจัดหางานรักษาการตามระเบียบนี้ประกาศ ณ วันที่ ๑๙สิงหาคม พ.ศ. ๒๕๔๖นคร ศิลปอาชาอธิบดีกรมการจัดหางาน[เอกสารแนบท้าย]๑[๒].แบบลงทะเบียนเพื่อแจ้งความประสงค์ไปทำงานต่างประเทศ (แบบ ศท.๑)๒.บัตรผู้ลงทะเบียนไปทำงานต่างประเทศ (แบบ ศท.๒)๓.คำขอคัดรายชื่อคนหางานจากศูนย์ทะเบียนคนหางาน (แบบ ศท.๓)๔.ทะเบียนคนหางานที่ประสงค์จะเดินทางไปทำงานต่างประเทศตำแหน่ง......จัดให้บริษัทจัดหางาน...............ตามหนังสือลงวันที่............... (แบบ ศท.๔)(ดูข้อมูลจากภาพกฎหมาย)ระเบียบกรมการจัดหางานว่าด้วยการคัดเลือกคนหางานจากศูนย์ทะเบียนคนหางานของกรมการจัดหางาน (ฉบับที่ ๒)พ.ศ. ๒๕๔๗[๓]วิภา/ผู้จัดทำ๑๓ มีนาคม ๒๕๕๕[๑] ราชกิจจานุเบกษาเล่ม ๑๒๐/ตอนพิเศษ ๙๗ ง/หน้า ๒๑/๒๙ สิงหาคม ๒๕๔๖[๒] แบบลงทะเบียนเพื่อแจ้งความประสงค์ไปทำงานต่างประเทศ(แบบ ศท.๑) แก้ไขเพิ่มเติมโดยระเบียบกรมการจัดหางาน ว่าด้วยการคัดเลือกคนหางานจากศูนย์ทะเบียนคนหางานของกรมการจัดหางาน(ฉบับที่ ๒) พ.ศ. ๒๕๔๗[๓] ราชกิจจานุเบกษาเล่ม ๑๒๑/ตอนพิเศษ ๖๗ ง/หน้า ๓๔/๑๘ มิถุนายน ๒๕๔๗